CELEX: 62018CN0094
Language: da
Date: 2018-02-12 00:00:00
Title: Sag C-94/18: Anmodning om præjudiciel afgørelse indgivet af High Court (Irland) den 12. februar 2018 — Nalini Chenchooliah mod Minister for Justice and Equality

30.4.2018   
            
            
               DA
            
            
               Den Europæiske Unions Tidende
            
            
               C 152/15
            
         Anmodning om præjudiciel afgørelse indgivet af High Court (Irland) den 12. februar 2018 — Nalini Chenchooliah mod Minister for Justice and Equality
   (Sag C-94/18)
   (2018/C 152/17)
   Processprog: engelsk
   
      Den forelæggende ret
   
   High Court (Irland)
   
      Parter i hovedsagen
   
   
      Sagsøger: Nalini Chenchooliah
   
      Sagsøgt: Minister for Justice and Equality
   
      Præjudicielle spørgsmål
   
   
               1)
            
            
               Når en ægtefælle til en EU-borger, som har udøvet retten til fri bevægelighed i henhold til artikel 6 i direktiv 2004/38/EF (1), er blevet nægtet opholdsret i henhold til artikel 7, med den begrundelse, at den pågældende EU-borger ikke udøver, eller ikke længere udøver, rettigheder efter EU-traktaten i den pågældende værtsmedlemsstat, og når ægtefællen påtænkes udvist fra denne medlemsstat, skal denne udvisning da ske i henhold til og i overensstemmelse med bestemmelserne i dette direktiv, eller henhører den under medlemsstatens rent nationale lovgivning?
            
         
               2)
            
            
               Hvis svaret på ovenstående spørgsmål er, at udvisningen skal ske i henhold til direktivets bestemmelser, skal udvisningen da ske i henhold til og i overensstemmelse med kravene i direktivets kapitel VI, herunder især dettes artikel 27 og 28, eller kan medlemsstaten under sådanne omstændigheder påberåbe sig andre bestemmelser i direktivet, navnlig dettes artikel 14 og 15?
            
         
      (1)  Europa-Parlamentets og Rådets direktiv 2004/38/EF af 29.4.2004 om unionsborgeres og deres familiemedlemmers ret til at færdes og opholde sig frit på medlemsstaternes område, om ændring af forordning (EF) nr. 1612/68 og om ophævelse af direktiv 64/221/EØF, 68/360/EØF, 72/194/EØF, 73/148/EØF, 75/34/EØF, 75/35/EØF, 90/364/EØF, 90/365/EØF og 93/96/EØF (EUT L 158, s. 77).